Tiger slet seg videre
Han tapte de to første hullene mot spanske Gonzalo Fernandez-Castano og lå fortsatt under etter 14 hull, men han seiret til slutt med ett hull. - Ingen av oss spilte opp mot vårt beste. Vi gjorde begge feil, sa Woods. Woods har vunnet WGC-turneringen tre ganger, sist i 2008. Han har falt til 20.-plass på rankingen. I neste kamp møter han Nick Watney, som avgjorde sin kamp mot Darren Clarke allerede med fire hull igjen å spille. For verdensener Luke Donald ble det tidlig exit i Arizona. Engelskmannen tapte med ett hull mot den sørafrikanske veteranen Ernie Els og klarte dermed ikke å forsvare fjorårsseieren sin. Det betyr også at Rory McIlroy eller Lee Westwood kan overta posisjonen på toppen av verdensrankingen, men da må en av dem vinne denne ukens turnering. - Det er frustrerende å miste kontrollen på golfballen slik jeg gjorde i dag, sa Donald.
Tiger Woods slet seg inn i kampen etter en dårlig start og gikk så vidt videre fra 1. runde i matchplaymesterskapet i golf onsdag.